คือหนูเป็นไวรัสตับอักเสบ บีเเบบ เฉียบพลัน คาดว่าติดจากการสักคิ้ว หรือ สักปาก ค่ะ ตอนนี้ผ่านมา3เดือนครึ่งแล้ว ไปตรวจเลือดล่าสุด Liver function ปกติหมดทุกอย่าง เว้นแต่การตรวจภูมิ ที่ได้ผล ขึ้นว่า weekly positive อยากทราบว่า อย่างนี้หมายความว่า อย่างไรค่ะ ขอบคร้า
สวัสดีค่ะ โรคไวรัสตับอักเสบ บีเป็นโรคที่มีการติดเชื้อไวรัสของตับ ซึ่งมีสาเหตุมาจากการติดเชื้อไวรัสตับอักเสบ บี การติดเชื้อนี้อาจนำไปสู่โรคร้ายที่เป็นอันตรายต่อตับและชีวิตได้ เช่น ตับวาย ตับแข็ง และมะเร็งตับ โดยการติดเชื้อไวรัสตับอักเสบ บี สามารถติดต่อกันได้ผ่านทางสารคัดหลั่งที่มาจากร่างกาย เช่น ติดต่อได้ทางเลือด (การรับเลือดและผลิตภัณฑ์ของเลือด) ติดต่อผ่านเข็มฉีดยา การฝังเข็ม หรืออุปกรณ์ที่มีเชื้อปนเปื้อน หรือติดต่อได้จากการมีเพศสัมพันธ์ทางสารคัดหลั่งโดยตัวภูมิคุ้มกันดังที่กล่าวมานั้น อาจจะต้องระบุว่าเป็นภูมิคุ้มกันชนิดป้องกันโรค หรือภูมิคุ้มกันชนิดที่บอกว่าเคยเป็นโรคมาแล้ว เป็นเฉียบพลัน หรือเรื้อรัง ซึ่งแนะนำให้สอบถามแพทย์ที่ดูแลโดยตรงอีกครั้งค่ะถ้าเป็นภูมิคุ้มกันแบบป้องกันโรคขึ้นว่า weakly positive คือเริ่มมีภูมิอ่อนๆ แพทย์อาจจะต้องเจาะเลือดซ้ำเพื่อยืนยันว่ามีภูมิคุ้มกันเพื่อป้องกันโรคขึ้นมาแล้วจริงๆ